 **บันทึกข้อความ**

**ส่วนราชการ** คณะมนุษยศาสตร์และสังคมศาสตร์

**ที่ วันที่** ๑๑ พฤษภาคม ๒๕๖๔

**เรื่อง** ขออนุญาตจัดโครงการ/กิจกรรมในรูปแบบออนไลน์

เรียน อธิการบดีมหาวิทยาลัยราชภัฏนครสวรรค์

สิ่งทีส่งมาด้วย 1. คำสั่งจังหวัดนครสวรรค์ ที่ 1492/2564 จำนวน 1 ฉบับ

 2. ประกาศมหาวิทยาลัยราชภัฏนครสรรค์ จำนวน 1 ฉบับ

 3. โครงการ/กิจกรรม จำนวน ๑ ฉบับ

ด้วย คณะมนุษยศาสตร์และสังคมศาสตร์ กำหนดจัดโครงการเตรียมความพร้อมและทบทวนแผนยุทธศาสตร์ของคณะฯ ในวันจันทร์ที่ ๑๔ มิถุนายน พ.ศ. ๒๕๖๔ เวลา ๐๘.๐๐-๑๗.๐๐ น. ณ คณะมนุษยศาสตร์และสังคมศาสตร์ มหาวิทยาลัยราชภัฏนครสวรรค์

เนื่องจากมีการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) และเพื่อให้เป็นไปตามคำสั่งจังหวัดนครสวรรค์ ที่ ๑๔๙๒/๒๕๖๔ เรื่องกำหนดมาตรการควบคุมและปิดสถานที่เสี่ยงต่อการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) ในเขตพื้นที่จังหวัดนครสวรรค์ ข้อ ๑ (๑) และประกาศมหาวิทยาลัยราชภัฏนครสรรค์ เรื่องมาตรการการดำเนินงานในสถานการณ์การระบาดของโรคติดเชื้อไวรัสโคโรนา ๒๐๑๙ (COVID-๑๙) ฉบันที่ ๒ ข้อ ๕

คณะฯ จึงขออนุญาตจัดโครงการเตรียมความพร้อมและทบทวนแผนยุทธศาสตร์ตามวัน เวลาดังกล่าวเป็นรูปแบบออนไลน์ และขออนุมัติ เบิกค่าตอบแทนให้วิทยากรได้ตามระเบียบกระทรวงการคลังฯ เรื่อง ค่าใช้จ่ายในการจัดฝึกอบรมในยุค COVID-๑๙ รายละเอียดตามเอกสารสิ่งที่ส่งมาด้วย ซึ่งแนบมาพร้อมกับบันทึกข้อความด้วยแล้ว

จึงเรียนมาเพื่อโปรดพิจารณา

 (รองศาสตราจารย์ ดร.สุชาติ แสงทอง)

 คณบดีคณะมนุษยศาสตร์และสังคมศาสตร์